stanford-oval/wikipedia huggingface dataset:
เช็กเกอส์
ประวัติศาสตร์ > การใช้งาน

เช็กเกอส์เป็นสถานที่ที่เกิดเหตุการณ์สำคัญหลายอย่างด้วยกัน เช่น วิกฤตรัฐบาลใน ค.ศ. 1940 รวมถึงในช่วงสงครามโลกครั้งที่สอง ที่วินสตัน เชอร์ชิล นายกรัฐมนตรีสหราชอาณาจักรในขณะนั้น ปฏิเสธการใช้เช็กเกอส์เป็นที่หลบภัยเนื่องจากเหตุผลในด้านความปลอดภัย จนกระทั่งเช็กเกอส์มีมาตรการรักษาความปลอดภัยใน ค.ศ. 1942 เขาเขียนบทสุนทรพจน์วิทยุที่ที่โด่งดังที่สุดของเขาในห้องฮอว์เทรย์ในเช็กเกอส์ และการที่แอนโทนี อีเดน ได้รับแจ้งว่าเยอรมนีได้โจมตีรัสเซียใน ค.ศ. 1941 คฤหาสน์หลังนี้ยังใช้ในการต้อนรับบุคคลสำคัญไปจนถึงผู้นำประเทศต่าง ๆ อีกด้วย ใน ค.ศ. 2020 บอริส จอห์นสัน นายกรัฐมนตรีสหราชอาณาจักรในขณะนั้น ตัดสินใจจะใช้เช็กเกอส์เป็นสถานที่พักฟื้นหลังติดเชื้อโควิด-19 และภาวะแทรกซ้อนทางเดินหายใจ รวมถึงการเข้ารักษาในห้องไอซียูถึงสามคืน
วินสตัน เชอร์ชิล และแอนโทนี อีเดน ใน ค.ศ. 1943
ริชี ซูแน็ก นายกรัฐมนตรีสหราชอาณาจักร และวอลอดือมือร์ แซแลนสกึย ประธานาธิบดียูเครน ที่เช็กเกอส์
เซก้าเบสฟิชชิง

| เซก้าเบสฟิชชิง |
| --- | --- |
ปกเกม เซก้าเบสฟิชชิง สำหรับดรีมแคสต์
ผู้พัฒนา: AM1  (เกมตู้, คอมพิวเตอร์) Sims  (ดรีมแคสต์, วี) Cavia  (วี) เซก้า  (เอกซ์บอกซ์ 360, เพลย์สเตชัน 3, ไอโอเอส)
ผู้จัดจำหน่าย: เซก้า
เครื่องเล่น: เกมตู้, ดรีมแคสต์, ไมโครซอฟท์ วินโดวส์, วี, เอกซ์บอกซ์ 360, เอกซ์บอกซ์ไลฟ์อาร์เคต, เพลย์สเตชันเน็ตเวิร์ค, ไอโอเอส
วางจำหน่าย:  ธันวาคม 1997 เกมตู้  JP: ธันวาคม 1997NA: 1998 ดรีมแคสต์  JP: 1 เมษายน 1999EU: 14 ตุลาคม 1999NA: 30 กันยายน 1999 ไมโครซอฟท์ วินโดวส์  NA: 2001EU: 19 ตุลาคม 2001JP: 20 ธันวาคม  2001ทั่วโลก: 4 มีนาคม 2011 (รูปแบบดิจิทัล) วี NA: 26 กุมภาพันธ์ 2008JP: 28 กุมภาพันธ์ 2008AU: 27 มีนาคม 2008EU: 28 มีนาคม 2008 เอกซ์บอกซ์ 360  NA: 22 กุมภาพันธ์ 2011เพลย์สเตชันเน็ตเวิร์ค NA: 4 ตุลาคม 2011EU: 5 ตุลาคม 2011JP: 5 ตุลาคม 2011เอกซ์บอกซ์ไลฟ์อาร์เคต ทั่วโลก: 5 ตุลาคม 2011 ไอโอเอส  NA: TBA 
แนว: ตกปลา
รูปแบบ: ผู้เล่นคนเดียว
เซก้าเบสฟิชชิง (อังกฤษ: Sega Bass Fishing) วิดีโอเกมตู้แนวตกปลา พัฒนาขึ้นในปี 1997 โดยเซก้า สำหรับฮาร์ดแวร์ Sega Model 3 ต่อมาวิดีโอเกมได้ถูกพอร์ตลง ดรีมแคสต์, ไมโครซอฟท์ วินโดวส์, วี, เอกซ์บอกซ์ 360 และ เพลย์สเตชัน 3
วิดีโอเกมภาคต่อ เซก้าเบสฟิชชิง 2 ได้รับการเผยแพร์ในปี 2001  ในปีต่อมา เซก้าเบสฟิชชิงดูเอล ได้รับการปล่อยตัวในเพลย์สเตชัน 2 ซึ่งนำระบบหลายผู้เล่นเข้าสู่ซีรีส์นี้
แหล่งข้อมูลอื่น

Sega Bass Fishing ที่ MobyGames
เชอร์ล็อก โฮมส์ ชุด บันทึกคดี

| --- | --- |

ผู้ประพันธ์: อาร์เธอร์ โคนัน ดอยล์
ชื่อเรื่องต้นฉบับ: The Case-Book of Sherlock Holmes
ผู้แปล: อ. สายสุวรรณ
ประเทศ: สหราชอาณาจักร
ภาษา: อังกฤษ
ชุด: เชอร์ล็อก โฮมส์
ประเภท: นิยายสืบสวน
สำนักพิมพ์: จอห์น เมอร์เรย์
วันที่พิมพ์: ค.ศ. 1927
ชนิดสื่อ: พิมพ์ (ปกแข็ง
หน้า: 320
เรื่องก่อนหน้า: เชอร์ล็อก โฮล์มส์ ลาโรง 
ข้อความ: เชอร์ล็อก โฮมส์ ชุด บันทึกคดี ที่ วิกิซอร์ซ
เชอร์ล็อก โฮมส์ ชุด บันทึกคดี (อังกฤษ: The Case-Book of Sherlock Holmes) หรือฉบับแปลใหม่ใช้ชื่อว่าชุด แฟ้มคดีเด็ด เป็นนวนิยายรวมเรื่องสั้นเล่มที่ 5 อันเป็นเล่มสุดท้ายของเซอร์อาร์เธอร์ โคนัน ดอยล์‎ ตีพิมพ์ครั้งแรกผ่าน Strand Magazine ระหว่างเดือนตุลาคม ค.ศ. 1921 ถึงเมษายน ค.ศ. 1927
เนื้อหา

ชุด บันทึกคดีฉบับตีพิมพ์ครั้งแรกที่ตีพิมพ์โดยจอห์น เมอร์เรย์ใน ค.ศ. 1927 ไม่นำเสนอเนื้อเรื่องตามลำดับที่ตีพิมพ์:
| ตอน | เรื่อง | ตีพิมพ์ครั้งแรก> วันที่ | ตีพิมพ์ครั้งแรก> นิตยสาร) | อ้าง |
| --- | --- | --- | --- | --- |
| 1 | "พรานพิศวาส" | 1924-11-8 !8 พฤศจิกายน 1924 | Collier's |  |
| 2 | "ทหารขี้ทูด" | 1926-10-16 !16 ตุลาคม 1926 | Liberty |  |
| 3 | "เพชรมงกุฎ" | 1921-10 !ตุลาคม 1921 | The Strand Magazine |  |
| 4 | "ความจริงในนิยาย" | 1926-09-18 !18 กันยายน 1926 | Liberty |  |
| 5 | "ผีดิบอาละวาด" | 1924-01 !มกราคม 1924 | The Strand Magazine   Hearst's International |  |
| 6 | "พินัยกรรมประหลาด" | 1924-10-25 !25 ตุลาคม 1924 | Collier's |  |
| 7 | "สะพานมรณะ" | 1922-02 !กุมภาพันธ์–มีนาคม 1922 | The Strand Magazine   Hearst's International |  |
| 8 | "คนลิง" | 1923-03 !มีนาคม 1923 | The Strand Magazine   Hearst's International |  |
| 9 | "ขนคอสิงห์" | 1926-11-27 !27 พฤศจิกายน 1926 | Liberty |  |
| 10 | "หญิงคลุมหน้า" | 1927-01-22 !22 มกราคม 1927 | Liberty |  |
| 11 | "สุสานร้าง" | 1927-03-05 !5 มีนาคม 1927 | Liberty |  |
| 12 | "หึงสาอาฆาต" | 1926-12-18 !18 ธันวาคม 1926 | Liberty |  |
ข้อมูล

Redmond, Christopher (2009). "The Case-Book of Sherlock Holmes". Sherlock Holmes Handbook (Second ed.). Dundurn. pp. 34–36. ISBN 978-1-77070-592-0. สืบค้นเมื่อ 16 February 2018 – โดยทาง Google Books.
Pugh, Brian W (2011). A Chronology of the Life of Arthur Conan Doyle. Andrews UK. ISBN 978-1-78092-199-0. สืบค้นเมื่อ 16 February 2018 – โดยทาง Google Books.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ The Case-Book of Sherlock Holmes
ข้อความเต็มของ The Casebook of Sherlock Holmes ที่วิกิซอร์ซ
เชอร์ล็อก โฮมส์ ชุด บันทึกคดี ที่ Standard Ebooks
เชอร์ล็อก โฮมส์ ชุด บันทึกคดี ที่ โครงการกูเทนแบร์ก
แม่แบบ:FadedPage
The Case-book of Sherlock Holmes ที่กูเกิล หนังสือ
The Case-Book of Sherlock Holmes หนังสือเสียงสาธารณสมบัติที่ LibriVox
| ด ค กหนังสือ เชอร์ล็อก โฮมส์ โดย เซอร์อาร์เธอร์ โคนัน ดอยล์ |
| --- | --- | --- |
| นวนิยาย | แรงพยาบาท  ·  จัตวาลักษณ์  ·  หมาผลาญตระกูล  ·  หุบเขาแห่งภัย |  |
| ชุดเรื่องสั้น | ชุดผจญภัย  ·  ชุดจดหมายเหตุ  ·  ชุดคืนชีพ  ·  ชุดลาโรง  ·  ชุดบันทึกคดี |  |
| ตัวละคร | เชอร์ล็อก โฮมส์  ·  หมอวอตสัน  ·  ไมครอฟต์ โฮมส์  ·  ศจ. มอริอาร์ตี  ·  พันเอกมอรัน  ·  ไอรีน แอดเลอร์ |  |
| ด ค กเรื่องสั้นเชอร์ล็อก โฮมส์ ชุด บันทึกคดี โดย อาร์เธอร์ โคนัน ดอยล์ |
| --- | --- |
 "เพชรมงกุฎ"  "สะพานมรณะ"  "คนลิง"  "ผีดิบอาละวาด"  "พินัยกรรมประหลาด"  "พรานพิศวาส"  "ความจริงในนิยาย"  "ทหารขี้ทูด"  "ขนคอสิงห์"  "หึงสาอาฆาต"  "หญิงคลุมหน้า"  "สุสานร้าง" 
 แรงพยาบาท  จัตวาลักษณ์   การผจญภัย  จดหมายเหตุ  หมาผลาญตระกูล  คืนชีพ  หุบเขาแห่งภัย  ลาโรง  บันทึกคดี 
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน
เซตจำกัด

ในทางคณิตศาสตร์ เซตจำกัด (อังกฤษ: finite set) คือเซตที่มีจำนวนสมาชิกจำกัด แต่โดยทั่วไปนั้น เซตจำกัดหมายถึงเซตที่สามารถนับแบบมีหลักการ โดยมีจุดสิ้นสุดในการนับ เช่น
เป็นเซตจำกัดที่มีสมาชิก 5 ตัว โดยที่จำนวนสมาชิกของเซตจำกัดเป็นจำนวนธรรมชาติ (จำนวนเต็มแบบไม่ติดลบ) และถูกเรียกว่าเป็นภาวะเชิงการนับของเซต เซตที่ไม่จำกัดจะถูกเรียกว่า เซตอนันต์ (อังกฤษ: infinite set) ตัวอย่างเช่น เซตที่มีจำนวนเต็มบวกทั้งหมด จะเป็นเซตอนันต์:
เซตจำกัดสำคัญโดยเฉพาะในคณิตศาสตร์เชิงการจัด ซึ่งเป็นการศึกษาเกี่ยวกับการนับ
เซดอกเดอะพรีสต์

จอร์จ เฟรดริก ฮันเดล ผู้ประพันธ์เพลง เซดอกเดอะพรีสต์
เซดอกเดอะพรีสต์ (อังกฤษ: Zadok the Priest) เป็นเพลงสรรเสริญของอังกฤษโดยจอร์จ เฟรดริก ฮันเดล ถูกใช้ครั้งแรกเมื่อค.ศ. 1727 ในพิธีบรมราชาภิเษกพระเจ้าจอร์จที่ 2 แห่งบริเตนใหญ่ เพลงนี้นิยมใช้ในพิธีบรมราชาภิเษกควบคู่กับเพลงอื่นๆของฮันเดลอย่าง The King Shall Rejoice, My Heart is Inditing และ Let thy Hand be Strengthened เพลงนี้จะถูกร้องในพิธีบรมราชาภิเษกของพระมหากษัตริย์สหราชอาณาจักรทุกพระองค์ และถือว่าเป็นหนึ่งในเพลงปลุกใจของอังกฤษ
เนื้อเพลงและคำแปล

อิงจากหนังสือ 1 พงศ์กษัตริย์ บทที่ 1 บรรทัดที่ 38–40
| --- | --- |
Zadok the Priest, and Nathan the Prophet anointed Solomon King.  And all the people rejoiced, and said:  God save the King! Long live the King!  May the King live for ever,  Amen, Alleluia.: ศาโดกปุโรหิต แลนาธันผู้เผยพระวจนะ เจิมซาโลมอนเป็นกษัตริย์  ทุกผู้ชนต่างยินดี พร้อมกล่าว:  พระเจ้าคุ้มครองกษัตริย์! องค์กษัตริย์ทรงพระเจริญ!  ขอพระองค์ทรงพระชนม์ตลอดกาล  อาเมน, อัลเลลูยา
เชือด-เชือดนิ่มนิ่ม

| เชือด-เชือดนิ่มนิ่ม |
| --- | --- |
กำกับ: Raymond Leung   Teresa Woo
เขียนบท: Teresa Woo
อำนวยการสร้าง: Teresa Woo
นักแสดงนำ: Moon Lee Yukari Oshima Elanie Lui Hideki Saijo Alex Fong Hwang Jang Lee
วันฉาย: พ.ศ. 2530
ประเทศ:  ฮ่องกง
ภาษา: ภาษาจีนกวางตุ้ง
ต่อจากนี้: "เชือด-เชือดนิ่มนิ่ม 2"
เชือด-เชือดนิ่มนิ่ม (อังกฤษ: Angel; จีน: 天使行動; หรือ Angels, Fighting Madam (USA) , Iron Angels, Midnight Angels) ภาพยนตร์จีนฮ่องกง ที่ออกฉายในปี พ.ศ. 2530
ดารานำแสดง

หลี่ ไช่ฟ่ง (Moon Lee)
เดวิด เจียง (David Chiang)
ฟางจงซิ่น (Alex Fong)
เคนจิ ไซโจ้ (Kenji Sijo)
หลี่เส้าหลิง (Elaine Lui)
โอชิมา ยูการิ (Yukari Oshima)  ซึ่งภาพยนตร์ดังกล่าวเป็นผลงานการกำกับฯ ของ Raymond Leung, Teresa Woo นำเสนอผ่านบริษัท โกลเด้นฮาร์เวสท์ สไตล์ของภาพยนตร์เป็นแบบ Action (บู๊)
เรื่องราว

เกี่ยวกับการค้าฝิ่นที่สามเหลี่ยมทองคำซึ่งการค้าฝิ่นนั้นผิดกฎหมาย ทางตำรวจสากลได้พยายามทำลายแต่แล้วผู้ที่อยู่เบื้องหลังนั้นก็คือ "หยางหลิน" (โอชิมา ยูการิ) ตัวการสำคัญ เธอเจ็บแค้นที่ตำรวจสากลได้เข้ามาทำลายฝิ่นครั้งนี้จึงได้ส่งมือสังหารออกไปจัดการกับทีมตำรวจสากล  เมื่อทางกรมตำรวจทราบเรื่องเข้าจึงได้จ้างนักสืบเอกชนในนาม "นางฟ้า" หรือ "Angel" ซึ่งนำทีมโดย ตำรวจสากลหนุ่มลูกครึ่งจีน-อเมริกัน "อเล็กซ์" (ฟางจงซิ่น) ตามด้วยหัวหน้าทีมนางฟ้า "เดวิด" (เดวิด-เจียง) และ "ไซโจ้" (เคนจิ-ไซโจ้) , "มูน" (หลี่ไซ่ฟ่ง) และ "อิเลน" (หลี่เส้าหลิง) ทั้งหมดได้กลับมารวมตัวกันอีกครั้งเพื่อร่วมกันสืบเรื่องราวว่าใครเป็นผู้บงการ "หยางหลิน" ไม่พอใจในการบริหารงานของพี่ใหญ่เธอจึงลงมือสังหารพี่ใหญ่แล้วขึ้นมานั่งเก้าอี้บอสส์แทน เมื่อแผนที่1 ไม่สำเร็จเธอจึงดำเนินการแผน2 นั่นคือ การปล้นทองคำสวิสจากธนาคารแห่งชาติฮ่องกง ทีม นามฟ้า ได้พยายามสืบหาแต่ก็ยังไร้ล่องรอยของแหล่งข้อมูล "อเล็กซ์" กับ "อิเลน" พลาดท่าถูกพวกของ "หยางหลิน" จับได้ขณะเข้าไปทำการสืบเรื่องแผน2 แต่ "อิเลน" ได้เอาตัวรอดมาได้ "อเล็กซ์" ถูกจับได้แต่ว่า "หยางหลิน" ต้องการใช้เขาเป็นเหยื่อล่อให้พวก นางฟ้า ออกมาปรากฏแต่ไม่สำเร็จ ทีม นางฟ้า ทำงานระดับมืออาชีพจึงนำทีมมาช่วย "อเล็กซ์" ออกไปได้แต่ว่าเขายังสงสัยแผนดังกล่าวอีกจึงหวนกลับไปหา "หยางหลิน" อย่างเปิดเผยจึนในที่สุดก็ถูกเธอจับทรมาน "อเล็กซ์" สู้เธอไม่ได้เพราะ "หยางหลิน" มีกังฟูเอาชนะเขาได้ "อเล็กซ์" ได้พยายามส่งข้อมูลมายึงองค์กรลับซึ่งเป็นที่ตั้งลับของทีม "นางฟ้า" จนในที่สุดทุกคนก็รู้ว่าแผน2 ที่ "หยางหลิน" วางไว้คืออะไร? "ไซโจ้" ได้ไปสืบเรื่องทองคำและติดเข้าไปกับรถขนทองพร้อมกับถูกกลบด้วยซีเมนต์ทำให้ขาดการติดต่อกับทีมงาน "มูน" กับ "อิเลน" เห็นว่า "ไซโจ้" หายไปก็คิดว่าถูก "หยางหลิน" จับตัวไปจึงได้ตามไปยังบริษัท ไดนิปปอน ของหล่อนเพื่อขอให้ปล่อยตัว "ไซโจ้" ออกมา*แต่ทว่าความมันส์ได้บังเกิดขึ้น..เมื่อ "หยางหลิน" ได้รู้ว่าพวกเธอคือหนึ่งในทีมงานของ "นางฟ้า" ที่เข้ามาทำลายแผนการทั้งหมด "หยางหลิน" โกรธแค้นมากจึงเกิดการต่อสู้ขึ้นระหว่าง "หยางหลิน" (โอชิมา ยูการิ) กับ "มูน" (หลี่ไซ่ฟ่ง) และ "อิเลน" (หลี่เส้าหลิน)..ในที่สุด "มูน" สามารถจัดการกับ "หยางหลิน" ได้แต่กว่าจะได้ก็เล่นเอาซะตัวเองสะบักสะบอมส่วน "อิเลน" ก็บาดเจ็บจากการที่ถูก "หยางหลิน" ทำร้ายเช่นกัน "ไซโจ้" รู้เรื่องของ "มูน" จึงตามที่บริษัท ไดนิปปอน พบเห็น "หยางหลิน" กำลังจะฆ่า "มูน" จึงใช้ปืนพกยิ่งเจาะเข้าที่กลางหน้าผากของ "หยางหลิน" จนตายสนิทจากนั้นก็พา "มูน"และ"อิเลน" ไปโรงพยาบาลเพื่อทำการรักษาตัวต่อไป
แหล่งข้อมูลอื่น

IMDB
อำเภอคอนสวรรค์

| อำเภอคอนสวรรค์ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Khon Sawan
คำขวัญ: กาหลงคอนสวรรค์ สำคัญพระใหญ่ ผ้าไหมมัดหมี่ มากมีหมอนขิด วิจิตรกระติบสาน ชาวบ้านสุขหลาย มากมายนกเป็ดน้ำ งามล้ำวัฒนธรรม
แผนที่จังหวัดชัยภูมิ เน้นอำเภอคอนสวรรค์
พิกัด: 15°55′54″N 102°16′52″E﻿ / ﻿15.93167°N 102.28111°E﻿ / 15.93167; 102.28111
ประเทศ:  ไทย
จังหวัด: ชัยภูมิ
พื้นที่
 • ทั้งหมด: 468.1 ตร.กม. (180.7 ตร.ไมล์)
ประชากร (2564)
 • ทั้งหมด: 52,218 คน
 • ความหนาแน่น: 111.55 คน/ตร.กม. (288.9 คน/ตร.ไมล์)
รหัสไปรษณีย์ : 36140
รหัสภูมิศาสตร์: 3603
ที่ตั้งที่ว่าการ: ที่ว่าการอำเภอคอนสวรรค์ หมู่ที่ 13 ถนนลาดใหญ่-ช่องสามหมอ ตำบลคอนสวรรค์ อำเภอคอนสวรรค์ จังหวัดชัยภูมิ 36140
 ส่วนหนึ่งของสารานุกรมประเทศไทย
อำเภอคอนสวรรค์ เป็นอำเภอหนึ่งของจังหวัดชัยภูมิ ตั้งอยู่ทางด้านทิศตะวันออกของจังหวัดบริเวณที่ราบสูงโคราชในเขตภาคตะวันออกเฉียงเหนือตอนล่าง
ที่ตั้งและอาณาเขต

อำเภอคอนสวรรค์ ตั้งอยู่ทางด้านทิศตะวันออกสุดของจังหวัดชัยภูมิ ระยะทางห่างจากตัวจังหวัดประมาณ 38 กิโลเมตร และห่างจากกรุงเทพมหานครประมาณ 380 กิโลเมตร มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอแก้งคร้อ และอำเภอโคกโพธิ์ไชย (จังหวัดขอนแก่น)
ทิศตะวันออก ติดต่อกับอำเภอแวงใหญ่ (จังหวัดขอนแก่น) และอำเภอแวงน้อย (จังหวัดขอนแก่น)
ทิศใต้ ติดต่อกับอำเภอแก้งสนามนาง (จังหวัดนครราชสีมา)
ทิศตะวันตก ติดต่อกับอำเภอเมืองชัยภูมิและอำเภอแก้งคร้อ
การแบ่งเขตการปกครอง > การปกครองส่วนภูมิภาค

อำเภอคอนสวรรค์แบ่งเขตการปกครองย่อยออกเป็น 9 ตำบล 103 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| 1. | คอนสวรรค์ |  | (Khon Sawan) |  |  |  |  | 6. | บ้านโสก |  | (Ban Sok) |
| 2. | ยางหวาย |  | (Yang Wai) |  |  |  |  | 7. | โคกมั่งงอย |  | (Khok Mang Ngoi) |
| 3. | ช่องสามหมอ |  | (Chong Sam Mo) |  |  |  |  | 8. | หนองขาม |  | (Nong Kham) |
| 4. | โนนสะอาด |  | (Non Sa-at) |  |  |  |  | 9. | ศรีสำราญ |  | (Si Samran) |
| 5. | ห้วยไร่ |  | (Huai Rai) |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอคอนสวรรค์ประกอบด้วยองค์กรปกครองส่วนท้องถิ่น 10 แห่ง ได้แก่
เทศบาลตำบลคอนสวรรค์ ครอบคลุมพื้นที่บางส่วนของตำบลคอนสวรรค์ (บ้านจอก หมู่ที่ 1,2,12,13 บ้านหนองชาติ หมู่ที่ 3) และบางส่วนของตำบลโคกมั่งงอย (บ้านหนองแดงน้อย หมู่ที่ 1,13)
องค์การบริหารส่วนตำบลคอนสวรรค์ ครอบคลุมพื้นที่ตำบลคอนสวรรค์ (นอกเขตเทศบาลตำบลคอนสวรรค์)
องค์การบริหารส่วนตำบลยางหวาย ครอบคลุมพื้นที่ตำบลยางหวายทั้งตำบล
องค์การบริหารส่วนตำบลช่องสามหมอ ครอบคลุมพื้นที่ตำบลช่องสามหมอทั้งตำบล
องค์การบริหารส่วนตำบลโนนสะอาด ครอบคลุมพื้นที่ตำบลโนนสะอาดทั้งตำบล
องค์การบริหารส่วนตำบลห้วยไร่ ครอบคลุมพื้นที่ตำบลห้วยไร่ทั้งตำบล
องค์การบริหารส่วนตำบลบ้านโสก ครอบคลุมพื้นที่ตำบลบ้านโสกทั้งตำบล
องค์การบริหารส่วนตำบลโคกมั่งงอย ครอบคลุมพื้นที่ตำบลโคกมั่งงอย (นอกเขตเทศบาลตำบลคอนสวรรค์)
องค์การบริหารส่วนตำบลหนองขาม ครอบคลุมพื้นที่ตำบลหนองขามทั้งตำบล
องค์การบริหารส่วนตำบลศรีสำราญ ครอบคลุมพื้นที่ตำบลศรีสำราญทั้งตำบล
ภาษา

ภาษาลาวสำเนียงเวียงจันทน์ นิยมพูดกันมากในอำเภอคอนสวรรค์ และอำเภอต่าง ๆ ในเขตจังหวัดชัยภูมิ เนื่องจากในอดีตบรรพบุรุษของชาวชัยภูมิส่วนใหญ่สืบเชื้อสายมาจากนครเวียงจันทน์
ภาษาไทยโคราช หรือ ไทเดิ้ง พบว่ามีการใช้ในหมู่บ้านโนนพันชาติ และกระจายอยู่ตามพื้นที่บางส่วนของตำบลโนนสะอาด
ภาษาไทย ใช้ในการติดต่อสื่อสารกับหน่วยงานต่าง ๆ ของภาครัฐ หรืองานพิธีสำคัญทางราชการ
งานประเพณี

งานของดีเมืองคอนสวรรค์ (เดิมชื่อ งานรับขวัญนกเป็ดน้ำ) จัดขึ้นโดยความร่วมมือของทุกภาคส่วนในอำเภอคอนสวรรค์ ในช่วงปลายปีของทุกปี ประมาณช่วงเดือนธันวาคม ภายในงานมีกิจกรรมต่าง ๆ เช่น การประกวดสาวงามคอนสวรรค์(เดิมชื่อ ธิดานกเป็ดน้ำ) การประกวดขบวนแห่ของดีของแต่ละตำบล และการบายศรีสู่ขวัญเพื่อรับขวัญนกเป็ดน้ำจำนวนมากที่อาศัยอยู่บริเวณบึงหนองแวง หน้าที่ว่าการอำเภอคอนสวรรค์
งานสรงน้ำพระใหญ่ใบเสมา จัดขึ้นในช่วงเดือนห้า หรือเดือนเมษายนของทุกปี ที่บ้านคอนสวรรค์ ซึ่งเป็นที่ตั้งของเมืองนครกาหลง ภายในงานมีการแห่น้ำกาบแก้วบัวไขมาลัยกิ่งมิ่งเมืองกาหลง เพื่อนำมาสรงเป็นพุทธบูชาแด่องค์พระใหญ่ใบเสมา (หรือ “หลวงพ่อใหญ่” ที่ชาวบ้านเรียกขาน) กลางคืนมีมหรสพสมโภชน์ และมีการแสดงแสง สี เสียง “ตำนานนครกาหลง” ตั้งแต่ยุคทวารวดี ยุขอม ยุคล้านช้าง จนถึงยุคปัจจุบัน
นอกจากนี้ยังมีงานประเพณีสำคัญทางพระพุทธศาสนา และงานบุญฮีตสิบสอง คองสิบสี่ เป็นขนบธรรมเนียมที่ชาวอีสานได้ยึดถือปฏิบัติสืบต่อกันมาตั้งแต่บรรพชน อาทิ บุญผะเหวด บุญสงกรานต์ บุญบั้งไฟ บุญข้าวสาก บุญกฐิน เป็นต้น ซึ่งสามารถพบได้ตามหมู่บ้านต่าง ๆ ในอำเภอคอนสวรรค์
สินค้าพื้นเมือง

อำเภอคอนสวรรค์ นับว่าเป็นดินแดนที่มีความอุดมสมบูรณ์ไปด้วยทรัพยากรธรรมชาติ ประกอบกับชาวบ้านมีภูมิปัญหลายด้าน ดังนั้น จึงได้นำเอาวัสดุและวัตถุดิบจากธรรมชาติและจากทางการเกษตร มารังสรรค์เป็นสินค้าพื้นเมือง เช่น
กระติบข้าว เป็นงานหัตกรรมจากไม้ไผ่ ประดิษฐ์ขึ้นเพื่อบรรจุข้าวเหนียวนึ่ง ซึ่งเป็นอาหารหลักของคนอีสาน มีแหล่งผลิตที่ขึ้นชื่ออยู่ที่บ้านสำราญ ตำบลศรีสำราญ
ผ้าไหม อำเภอคอนสวรรค์ นับว่าเป็นอีกหนึ่งอำเภอที่มีชื่อเสียงด้านทอผ้าไหมมัดหมี่และผ้าโทเรลายต่าง ๆ ดังนั้น การทอผ้าจึงสามารถพบเห็นได้ทั่วไปในหลายหมู่บ้าน เช่น บ้านโสก บ้านโนนแต้ บ้านยางหวาย บ้านคอนสวรรค์ บ้านนามน บ้านหนองตาไก้ บ้านหนองไฮ และบ้านหนองบัวเพวัง เป็นต้น
หม่ำ อาหารขึ้นชื่อของชาวชัยภูมิ โดยการนำเนื้อหมูหรือเนื้อวัวที่หมักกับส่วนผสมต่าง ๆ เช่น ตับ กระเทียม เกลือ บรรจุเก็บไว้ในลำไส้หมู ลักษณะคล้ายไส้กรอก ถือเป็นภูมิปัญญาการถนอมอาหารชนิดหนึ่งของชาวอีสาน แหล่งจำหน่ายอยู่ที่ตลาดช่องสามหมอ อำเภอคอนสวรรค์ ทางออกไปจังหวัดขอนแก่น
หมอนขิด เครื่องใช้หนุนนอนของชาวอีสาน มีสีสันและลวดลายหลากหลาย แหล่งผลิตอยู่ที่บ้านฝาย ตำบลหนองขาม และบ้านหนองบัวเพวัง ตำบลบ้านโสก
สถานศึกษา > โรงเรียนรัฐบาล

ระดับชั้นมัธยมศึกษา
| --- | --- |
ตำบล: โรงเรียน
คอนสวรรค์:  โรงเรียนคอนสวรรค์ (โรงเรียนมัธยมประจำอำเภอ)
โนนสะอาด:  โรงเรียนโนนสะอาดวิทยา
ช่องสามหมอ:  โรงเรียนปู่ด้วงศึกษาลัย  โรงเรียนสามหมอวิทยา
ระดับประถมศึกษา
| --- | --- |
ตำบล: โรงเรียน
คอนสวรรค์:  โรงเรียนชุมชนบ้านจอก (คอนสวรรค์วิทยากร) (ขยายโอกาส ม.1 - ม.3)  โรงเรียนบ้านคอนสวรรค์ (ขยายโอกาส ม.1 - ม.3)  โรงเรียนบ้านโนนโพธิ์  โรงเรียนบ้านหนองโก  โรงเรียนบ้านหนองทอน  โรงเรียนบ้านนาเสียวหนองชาติ
บ้านโสก:  โรงเรียนชุมชนบ้านโสก (ขยายโอกาส ม.1 - ม.3)  โรงเรียนดอนหันราษฎร์อุปถัมภ์  โรงเรียนบ้านหนองบัวเพวัง(คุรุราษฎร์รังสรรค์)  โรงเรียนบ้านโปร่งโก  โรงเรียนบ้านโปร่งคลอง(ประชาวิทยาคาร)
โคกมั่งงอย:  โรงเรียนบ้านโคกมั่งงอย(คุรุประชาบำเพ็ญ) (ขยายโอกาส ม.1 - ม.3)  โรงเรียนสหราษฎร์นุเคราะห์  โรงเรียนบ้านหนองโนน้อย
ห้วยไร่:  โรงเรียนบ้านหนองไฮโคกสง่า (ขยายโอกาส ม.1 - ม.3)  โรงเรียนห้วยไร่วิทยานุกูล  โรงเรียนบ้านโสกมูลนาค  โรงเรียนบ้านหลุบเพ็ก  โรงเรียนบ้านดงเย็นมิตรภาพที่ 167  โรงเรียนบ้านห้วยยาง
หนองขาม:  โรงเรียนบ้านหนองขาม (ทองงามวิทยา)  โรงเรียนบ้านโนนแต้ (คุรุราษฎร์วิทยา)  โรงเรียนบ้านหนองตาไก้วิทยากร  โรงเรียนบ้านฝาย
โนนสะอาด:  โรงเรียนบ้านโนนสะอาด(ศิริคุณราษฎร์วิทยา)  โรงเรียนบ้านโคกก่องดอนทองวิทยา (ขยายโอกาส ม.1 - ม.3)  โรงเรียนบ้านดอนหันวิทยา  โรงเรียนบ้านโนนพันชาติ  โรงเรียนบ้านลำชี
ศรีสำราญ:  โรงเรียนบ้านสำราญ  โรงเรียนหนองบัวบานเย็นวิทยา  โรงเรียนบ้านนามน  โรงเรียนบ้านนาฮี  โรงเรียนบ้านหนองปลาปึ่งหนองเบ็น  โรงเรียนบ้านนาโจด
ยางหวาย:  โรงเรียนบ้านยางหวาย (ขยายโอกาส ม.1 - ม.3)  โรงเรียนโนนเขวาประสิทธิ์ศิลป์  โรงเรียนบ้านท่าฉาง
ช่องสามหมอ:  โรงเรียนบ้านโสกหาด  โรงเรียนบ้านหนองหว้าหนองหญ้าขาว  โรงเรียนบ้านหนองแดง(คุรุราษฎร์บำเพ็ญ)
สถานศึกษา > โรงเรียนเอกชน

ระดับชั้นประถมศึกษา
โรงเรียนอนุบาลศักดิ์ปทุม (ยุบเลิกกิจการ)
ระดับ ปวช.และ ปวส.
วิทยาลัยอาชีวศึกษาชัยภูมิ
โรงพยาบาล

โรงพยาบาลคอนสวรรค์ โรงพยาบาลชุมชน ระดับทุติยภูมิ ขนาด 30 เตียง (เปิดให้บริการจริงจำนวน 45 เตียง)
โรงพยาบาลส่งเสริมสุขภาพตำบลยางหวาย (ให้บริการประชาชนในพื้นที่ตำบลยางหวาย และบางหมู่บ้านของตำบลหนองขาม ตำบลบ้านโสก)
โรงพยาบาลส่งเสริมสุขภาพตำบลคอนสวรรค์
โรงพยาบาลส่งเสริมสุขภาพตำบลโคกมั่งงอย
โรงพยาบาลส่งเสริมสุขภาพตำบลห้วยไร่
โรงพยาบาลส่งเสริมสุขภาพตำบลช่องสามหมอ
โรงพยาบาลส่งเสริมสุขภาพตำบลโนนสะอาด
โรงพยาบาลส่งเสริมสุขภาพตำบลบ้านโสก
โรงพยาบาลส่งเสริมสุขภาพตำบลบ้านนาฮี (ประจำตำบลศรีสำราญ)
โรงพยาบาลส่งเสริมสุขภาพตำบลบ้านฝาย (ประจำตำบลหนองขาม ให้บริการประชาชนในพื้นที่ตำบลหนองขาม บางหมู่บ้านของตำบลโนนสะอาด ตำบลบ้านโสก)
สถาบันทางการเงิน

ธนาคารออมสิน สาขาคอนสวรรค์
ธนาคารเพื่อการเกษตรและหสกรณ์การเกษตร (ธ.ก.ส. คอนสวรรค์)
สหกรณ์การเกษตรจำกัด สาขาคอนสวรรค์
แหล่งน้ำสำคัญ

แม่น้ำชี แม่น้ำสายที่ยาวที่สุดของประเทศไทย ช่วงที่ไหลผ่านอำเภอคอนสวรรค์ ได้แก่ ตำบลโนนสะอาด ตำบลหนองขาม ตำบลยางหวาย และตำบลคอนสวรรค์
ลำน้ำก่ำ เป็นลำน้ำสาขาของแม่น้ำชีไหลผ่านตำบลโนนสะอาด ตำบลหนองขาม ตำบลยางหวาย และตำบลคอนสวรรค์
ลำห้วยสามหมอ ไหลผ่านตำบลช่องสามหมอ ตำบลศรีสำราญ และไหลลงสู่แม่น้ำชีในเขตตำบลคอนสวรรค์
หนองแวง มีลักษณะเป็นบึงขนาดใหญ่ตั้งอยู่หน้าที่ว่าการอำเภอ อยู่ในพื้นที่รับชอบของเขตห้ามสัตว์ป่าหนองแวง
หนองแซง
ลำห้วยยาง
หนองหลวง
บึงแก่งนกโง่
หนองเบน
บุคคลที่มีชื่อเสียง

| 0 | 1 | 2 |
| --- | --- | --- |
| ชื่อ | อาชีพ/ผลงาน สร้างชื่อเสียง | ภูมิลำเนา |
| พระครูนรเทพธรรมคุณ หลวงปู่ภู่ | พระครูนักพัฒนา อดีตเจ้าคณะอำเภอคอนสวรรค์ | วัดม่วง บ้านยางหวาย ตำบลยางหวาย |
| บุญเกิด หิรัญคำ | อดีตสมาชิกสภาผู้แทนราษฎร์ จังหวัดชัยภูมิ | บ้านโคกมั่งงอย ตำบลโคกมั่งงอย |
| ยุทธศักดิ์ ลุมไธสงค์ |  ข้าราชการครู  ศิลปิน(ทัศนศิลป์)  เจ้าของผลงานการวาดภาพบนหน้าปกหนังสือ ลูกอีสาน ฉบับล่าสุดปี 2556 ผู้เขียน คำพูน บุญทวี ตีพิมพ์ครั้งแรก ปี 2522 | บ้านโสก ตำบลบ้านโสก |
| จักรพันธ์ เครือน้ำคำ หรือ แมน จักรพันธ์ |  พระเอกและเจ้าของคณะหมอลำขวัญใจแฟน  อดีตเคยสังกัดคณะหมอลำระเบียบวาทะศิลป์ | บ้านโสก ตำบลบ้านโสก |
| พงษ์เดช นาคคำ หรือ แม๊ก ณัฐนรินทร์ | พิธีกร สังกัดคณะหมอลำระเบียบวาทะศิลป์ | บ้านโสก ตำบลบ้านโสก |
| น้ำอ้อย ชนะพาล |  มิสแกรนด์ไทยแลนด์ 2018  เข้ารอบ 20 คนสุดท้าย มิสแกรนด์อินเตอร์เนชันแนล 2018 | บ้านหนองตาไก้ ตำบลหนองขาม |
| ยูกิ เพ็ญผกา |  ศิลปินนักร้องสังกัดค่ายไหทองคำ  อดีตนางเอกสังกัดคณะหมอลำเสียงวิหค | บ้านคอนสวรรค์ ตำบลคอนสวรรค์ |
| สุริยน กุลพิมล | นักตะกร้อทีมชาติไทย | บ้านโสก ตำบลบ้านโสก |
เชียงใหม่เมืองสร้างสรรค์

| --- | --- |
CMCC logo
ประเภท: องค์กรไม่แสวงหาผลกำไร
อุตสาหกรรม: ดิจิตอลไอที, การพัฒนาซอฟต์แวร์การออกแบบ, งานฝีมือ, อุตสาหกรรมความคิดสร้างสรรค์
ก่อตั้ง: พ.ศ. 2553
สำนักงานใหญ่: เชียงใหม่ ประเทศไทย 
พื้นที่ให้บริการ: จังหวัดเชียงใหม่
บุคลากรหลัก: ผศ. ณัฐ วรยศ (ประธาน)   มาร์ติน เวนซกี-สตัลลิง (ที่ปรึกษา)    ธัญญานุภาพ อานันทนะ(เลขานุการ)
บริการ: ข้อมูลนักลงทุน, ข้อมูลด้านการพัฒนาท้องถิ่น
เว็บไซต์: www.creativechiangmai.com
เชียงใหม่เมืองสร้างสรรค์ (อังกฤษ: Chiang Mai Creative City) เป็นการริเริ่มเพื่อพัฒนาจังหวัดเชียงใหม่ให้เป็นเมืองสร้างสรรค์ ซึ่งหมายถึง เมืองที่ซึ่งวัฒนธรรมและกิจกรรมสร้างสรรค์ผสมผสานเข้าด้วยกันเป็นส่วนหนึ่งของเศรษฐกิจและสังคมของเมืองนั้น สำหรับที่ผ่านมา เมืองอื่นซึ่งเคยนำนโยบายดังกล่าวไปปฏิบัติได้แสดงให้เห็นแล้วว่าเมืองเหล่านั้นประสบความสำเร็จมากกว่า (ในการบรรลุเป้าหมายด้านการพัฒนา) เมืองที่ไม่ได้นำยุทธศาสตร์ดังกล่าวไปใช้
การริเริ่มครอบคลุมไม่เพียงเฉพาะกลุ่มธุรกิจสร้างสรรค์เท่านั้น แต่รวมไปถึงการพัฒนาเมือง การศึกษา การวิจัยและพัฒนา และนวัตกรรม ตลอดจนการร่วมมือ ผู้มีส่วนร่วมบางส่วนได้เน้นความสำคัญในภาคไอที ซอฟต์แวร์ และส่วนดิจิตอล เนื่องจากเป็นส่วนที่มีการเติบโตอย่างสำคัญ และเป็นตัวเปิดทางให้แก่ภาคอื่น ยิ่งไปกว่านั้น ภาคไอทีนี้ยังมีศักยภาพสูงในการก่อให้เกิดการถ่ายทอดเทคโนโลยี สร้างมูลค่าเพิ่ม และดึงดูดการลงทุนเพิ่มเติม
สำหรับภาคสำคัญที่มีอยู่แล้ว อย่างเช่น การท่องเที่ยว (เช่น การท่องเที่ยวเชิงการแพทย์ การท่องเที่ยวเชิงวัฒนธรรม และการท่องเที่ยวเชิงประวัติศาสตร์) หัตถกรรม (เครื่องประดับ เครื่องเงิน เซลาดอน เครื่องปั้นดินเผา และสิ่งทอ) อาหาร อุตสาหกรรมการเกษตร และการสาธารณสุข ยังเป็นหนึ่งในเป้าหมาย และสามารถยกระดับขึ้นโดยใช้การออกแบบ กระบวนการ ไอที นวัตกรรมบนเทคโนโลยี และการคิดสร้างสรรค์ได้
เมื่อวันที่ 31 ตุลาคม พ.ศ. 2560 เมืองเชียงใหม่ได้รับประกาศเป็นเครือข่ายเมืองสร้างสรรค์ขององค์การยูเนสโก สาขาหัตถกรรมและศิลปะพื้นบ้าน
เบื้องหลัง

คณะกรรมการพัฒนาเชียงใหม่เมืองสร้างสรรค์ได้รับการจัดตั้งขึ้นโดยผู้ว่าราชการจังหวัดเชียงใหม่ และประกอบด้วยสมาชิกจากภาคการศึกษา เอกชน และรัฐบาล โดยมีผู้ว่าราชการจังหวัดเชียงใหม่ อธิการบดีมหาวิทยาลัยเชียงใหม่ อธิการบดีมหาวิทยาลัยพายัพ อธิการบดีมหาวิทยาลัยนอร์ทเชียงใหม่ และกงสุลใหญ่สหรัฐเป็นที่ปรึกษา
คณะกรรมการพัฒนาจัดกิจกรรมขึ้นมาหลายอย่าง เช่น การแข่งขันออกแบบโลโก้และเว็บไซต์ และการสัมมนาเกี่ยวกับวิธีการพัฒนาไปสู่เมืองสร้างสรรค์ โดยมีนักพูดรับเชิญจากออสติน รัฐเท็กซัส หนึ่งในกิจกรรมในอนาคต ได้แก่ การเชิญนักพูดจากยูเนสโกมาอภิปรายเกี่ยวกับวิธีการที่เชียงใหม่จะได้รับการรับรองให้เป็นเมืองสร้างสรรค์โดยยูเนสโก
วัตถุประสงค์ของคณะกรรมการพัฒนาคือการพัฒนาแผนกลยุทธ์และยุทธศาสตร์สำหรับเชียงใหม่เมืองสร้างสรรค์ ร่วมมือและแบ่งปันข้อมูลให้แก่ผู้มีส่วนเกี่ยวข้อง ร่วมมือและดูแลโครงการต่าง ๆ จัดและปฏิบัติกิจกรรมและโครงการต่าง ๆ ตลอดจนจัดตั้งคณะทำงานที่จำเป็น
วิสัยทัศน์

กรอบเวลาของเชียงใหม่เมืองสร้างสรรค์เป็นกรอบระยะยาว (15-20 ปี) สำหรับในระยะกลาง วิสัยทัศน์และวัตถุประสงค์ควรจะเข้ากับแผนพัฒนาเศรษฐกิจและสังคมแห่งชาติฉบับต่อไป (พ.ศ. 2555-2559) ซึ่งจะเน้นให้ความสำคัญไปยังความคิดสร้างสรรค์ เศรษฐกิจสร้างสรรค์ ความรู้และนวัตกรรม อุตสาหกรรมสร้างสรรค์คิดเป็น 13% ของจีดีพีรวม (พ.ศ. 2552) และรัฐบาลตั้งเป้าว่าจะเพิ่มสัดส่วนของอุตสาหกรรมสร้างสรรค์ให้เป็นอย่างน้อย 20% ของจีดีพีรวม
แหล่งข้อมูลอื่น

เว็บไซต์อย่างเป็นทางการ เก็บถาวร 2011-02-05 ที่ เวย์แบ็กแมชชีน
เชิงเทิน

ภาพวาดของเชิงเทิน
ด้านข้างของภาพวาดของเชิงเทินปราสาทปีแยร์ฟง (Château de Pierrefonds) ที่เป็นเชิงเทินสามชั้น
เชิงเทิน (อังกฤษ: battlement หรือ crenellation) เป็นสิ่งก่อสร้างทางยุทธศาสตร์เช่นบนกำแพงเมืองหรือปราสาทที่ประกอบด้วยกำแพงกันตกที่เป็นกำแพงเตี้ยที่บากออกเป็นช่อง ๆ เป็นระยะ ๆ เพื่อใช้ในการยิงธนูหรือเครื่องยิงอื่น ๆ ออกจากกำแพง ส่วนที่บากหรือตัดออกไปเรียกว่า "ช่องกำแพง" ส่วนที่เป็นกำแพงเรียกว่า "ใบสอ" พื้นเชิงเทินมักจะมีช่องที่เปิดได้ระหว่างคันทวย ที่ใช้ในการหย่อนหินหรือของร้อนลงมายังหรือยิงศัตรูที่อยู่ข้างล่าง ส่วนนี้เรียกว่า "ช่องซัดอาวุธ"
คำว่า battlement มาจากภาษาฝรั่งเศสเก่า batailler ที่แปลว่าสร้างเสริมด้วย batailles หรือหอเล็ก ๆ